section_heading: 2000. – 2009.: Drukqs i serija Analord
paragraph_text: Mediji su 2007. počeli nagađati da Aphex Twin snima pod novim pseudonimom The Tuss iako se projekt pripisivao imenima "Brian Tregaskin" i "Karen Tregaskin". The Guardian i ostale novine pisale su o glasinama da je The Tuss pseudonim Richarda D. Jamesa ili da je projekt ishod suradnje s njim. Suprotstavljajući se takvu mišljenju, Wilson-Claridge u intervjuu održanom te godine preko e-pošte izjavio je da The Tuss nije James: "Čini se da su ljudi zainteresiraniji za nagađanja i slavne osobe nego za sadržaj, kvalitetu ili glazbu. Pazite da ne propustite nešto vrlo dobro što nije baš slavno."